NOK มอบบะหมี่กึ่งสำเร็จรูป 4,860 ห่อให้ “ชวน หลีกภัย” ส่งถึงปชช.รับผลกระทบ “โควิด”
NOK มอบบะหมี่กึ่งสำเร็จรูป 4,860 ห่อให้ “ชวน หลีกภัย” ส่งถึงปชช.รับผลกระทบ “โควิด”
21 พ.ค. 2563

นายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า ในขณะนี้สถานการณ์แพร่ระบาดของไวรัส COVID-19 ที่ได้แพร่กระจายไปทั่วโลก และหลายจังหวัดในประเทศไทย ทำให้สายการบินนกแอร์เล็งเห็นถึงความเดือดร้อนของประชาชนที่ได้รับผลกระทบจากการระบาดของไวรัส COVID-19
ดังนั้นสายการบินนกแอร์จึงได้มีการมอบบะหมี่กึ่งสำเร็จรูปจำนวน 4,860 ห่อ ให้กับนายชวน หลีกภัย  ประธานรัฐสภา และประธานสภาผู้แทนราษฎร เพื่อให้ประธานรัฐสภานำไปช่วยเหลือพี่น้องประชาชนที่ได้รับผลกระทบจากสถานการณ์การแพร่ระบาดของไวรัส COVID-19
สำหรับการมอบบะหมี่กึ่งสำเร็จรูปในครั้งนี้ ทำให้เป็นการแสดงให้เห็นว่าสายการบินนกแอร์เป็นสายการบินของคนไทย และพร้อมที่จะช่วยพี่น้องประชนที่ได้รับความเดือนร้อนในทุกวิกฤต รวมทั้งยังเป็นสานต่อโครงการช่วยเหลือสังคมอย่างเนื่อง หลังจากในช่วงก่อนหน้านี้สายการบินนกแอร์ได้มีการบริจาคหน้ากากอนามัย 12,500 ชิ้น เพื่อช่วยเหลือทีมแพทย์ และต่อจากนี้สายการบินนกแอร์จะเดินหน้าช่วยเหลือจัดโครงการดีๆ เพื่อช่วยเหลืออย่างต่อเนื่องอีกด้วย
อีกทั้งในช่วงที่ผ่านมาสายการบินนกแอร์ยังไม่มีการหยุดบิน และเปิดให้บริการบินในประเทศตามปกติ และการที่สายการบินนกแอร์ยังเปิดให้บริการตามปกติในช่วงที่ผ่านมายังเพื่อช่วยเหลือด้านการแพทย์ ทั้งการขนส่งเวชภัณฑ์-อุปกรณ์ทางการแพทย์ รวมไปถึงการขนถ่ายอวัยวะพร้อมบุคลากรทางการแพทย์กับศูนย์รับบริจาคอวัยวะสภากาชาดไทย โดยไม่คิดค่าใช้จ่าย